b'\n_START_ARTICLE_\nValjala valla lipp\n_START_PARAGRAPH_\nValjala valla lipp on endise Eesti haldus\xc3\xbcksuse Valjala valla lipp._NEWLINE_Lipp kinnitati 23. mail 1996 ning \xc3\xb5nnistati sama aasta 2. juunil.\n_START_SECTION_\nLipu kirjeldus\n_START_PARAGRAPH_\nValjala valla lipuks on ristk\xc3\xbclikukujuline vapilipp. Sinise kanga vardapoolsel k\xc3\xbcljel valge vertikaalne laid, mis moodustab lipu pikkusest 1/3. Sinisel v\xc3\xa4ljal on kanga alaservast t\xc3\xb5usev \xc3\xbcmarakaareline Valjala kiriku portaal, selle kohal p\xc3\xbcgalristi kujulise ruudustikuga roosaken ja portaali saatena \xc3\xbcmarkaarelised kirikuaknad 1+1._NEWLINE_Lipu normaalsuurus on 100\xc3\x97150 cm ning pikkuse ja laiuse suhe 2:3.\n_START_SECTION_\nP\xc3\xb5hjendus\n_START_PARAGRAPH_\nLipul on kujutatud Valjala kiriku omap\xc3\xa4rane esisein. See kirik on Saaremaa vanim kirik, Valjala maalinnas v\xc3\xb5tsid saarlased 1227 vastu ristiusu.'